François-Xavier Nguyên van Thuân

François-Xavier Nguyên van Thuân  (født 17. april 1928 i  Hue i Vietnam, død 16. september 2002 i Roma) var en av Den katolske kirkes kardinaler. Han var nevø til Sør-Vietnams tidligere president Ngo Dinh Diem.

Biografi
Han var biskop av Nha Trang 1967–1975. Den 24. april 1975, dvs. Én uke før den nordvietnamesiske erobring av byen, ble han utnevnt til koadjutor-erkebiskop av Saigon. Men den kommunistiske regjering ville ikke godta dette, og arresterte ham. Han ble holdt fanget uten rettssak eller dom fra 1975 til 1988, hvorav ni år var i isolasjon.

Fra sin celle lyktes han med å få smuglet ut pastorale og oppmuntrende meddelelser og bønner til sin hjord. Disea ble sammenstilt senere til bøkene The Road of Hope och Prayers of Hope. 

Den 21. november 1988 ble han løslatt, men fikk ikke lov til å reise til sitt erkebispedømme Ho Chi Minh-byen (tidligere Saigon) og var nødt til å residere i erkebispegården i Hanoi. 

I 1991 fikk han tillatelse til å reise til Roma, men mens han var ute av landet ble han erklært persona non grata av de vietnamesiske myndigheter. Dermed måtte han forbli i Roma. I 1994 ble han formelt løst fra sitt verv som koadjutorbiskop av Ho Chi Minh-byen.
 
Han ble så utnevnt til visepresident for Det pavelige råd Justitia et Pax i 1994, og var etterpå president for samme pavelige råd 1998–2002. I perioden besøkte han også Norge noen ganger.

Han ble kreert til kardinal i 2001 av pave Johannes Paul II, med Santa Maria della Scala som tittelkirke.

I midten av september 2007 åpnet Vatikanet en saligkåringsundersøkelse om ham. I 2017 ble han erklært en Guds tjener.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal  Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Kardinal Costantino Patrizi Naro (1798-1876) *1828
 Kardinal Lucido Maria Parocchi (1833-1903) *1871
 Pave Pius X (1835-1914) *1884
 Pave Benedikt XV (1854-1922) *1907
 Pave Pius XII (1835-1958) *1917 
 Kardinal Eugène-Gabriel-Gervais-Laurent Tisserant (1884-1972) *1937 
 Pave Paul VI (1897-1978) *1954 
 Erkebiskop Angelo Palmas (1914-2003) *1964 
Kardinal François-Xavier Nguyên van Thuân

Referanser 

Vietnamesiske kardinaler
Vietnamesiske katolske biskoper
Linjen Rebiba
Personer fra den kalde krigen
Personer fra Hue
Guds tjener